 Cabdillaahi Abokor Cismaan oo Telefiishanka HCTV waydiiyey waxa uu ka odhanayo eedaymaha ah in Xukuumadihii kala dambeeyay ee KULMIYE masuul ka yihiin in Hawada Somaliland laga Maamulo Magaalada Muqdisho ee Caasimadda Dalka Soomaaliya ayaa ku jawaabay Runtii eeddaasi waa eed jaban, aniga ilama aha sidaasi, sababta oo ah waxan taariikhda la yidhaahdaa waa inay Qofka hagtaa, isma lihi Axmed Maxamed Maxamuud Siilaayo Madaxweynaheenii hore, oo isaga oo xil Dawladeed haya oo Wasiirnimadii ka tegay si uu Dalkan xuquuqdiisa u soo dhiciyo, inuu xuquuq uu leeyahay Dalkiisu haddana dib u celin karo iyo Muuse oo aad ogtihiin Madaxweynaheena jooga Maanta oo isaguna Mujaahid ah ilama aha Niman gorgortan gelinaya Xuduudaha Badeed, Berri iyo Cirba ee Dalku leeyahay oo ku wareejinaya Cid kale, markaa eeddaasi waa eed jaban oo aanay waxba ka jirin. 